М О Т И В И
за приемането на „Проект на Програма за овладяване  популацията на безстопанствените кучета на територията на община Исперих 2016-2020г.“
 1. Причини, които налагат приемането
Изискванията на чл.40, ал.1, ал.2, ал.3 и ал.4 от Закона за защита на животните;

  2. Описание на проблема
         Наличието на голям брой безстопанствени кучета води до здравни рискове за хората.Те могат да бъдат преносители на болести, опасни за човека - бяс, ехинококоза, бруцелоза, микроспория. Много от тях се страхуват, безстопанствените кучета създават дискомфорт на населението.

         3. Цели
- Установяване на контрол върху популацията на безстопанствените и домашните кучета, с което се гарантира здравето на хората, безопасността на средата за живеене и европейския имидж на България.
- Намаляване до минимум рисковете от разпространение на заразни заболявания, които касаят хора и животни.
- Развиване на чувство за отговорност при отглеждане на кучета

         4. Финансови средства за изпълнение на план - програмата
        Източници на финансиране:

- Бюджет на Общинска администрация - Исперих;

- Постъпления от такси, съгласно чл.175 от ЗВД;

- Дарения;

- Финансиране на дейности по Програмата;

         5. Задачи и очаквани резултати
- Овладяване броя на безстопанствените кучета до трайното изчезване на понятието "безстопанствени кучета";
- Повишаване чистотата на селищната среда;
- Намаляване броя на пътно-транспортните произшествия, предизвикани от скитащи кучета.

